Mashhur turk aktyorlarining rafiqalari va yoqtirgan qizlari qanday ko‘rinishda? (foto)

Turk seriallari dunyoni zabt etib kelmoqda. Filmlardagi kelishgan aktyorlar barcha mamlakatlardagi millionlab qizlarning orzusiga aylangan. Afsuski, bunday taniqli aktyorlarning deyarli barchasi oila qurgan yoki sevgisini allaqachon uchratgan.
Burak O‘zchivit va Faxriye Evjen
Burak O‘zchivit bir necha bor eng kelishgan turk aktyori sifatida e’tirof etilgan va u hanuzgacha Gollivudda emas, faqat vatanida bunday unvonlari bilan yurgani ajablanarli. Uning arsenalida o‘nlab filmlar: “Muhtasham yuz yil”, “Choliqushi” kabi romantik dramalar talaygina. Aynan shu serialning suratga olish jarayonlarida Burak o‘zining taqdiri — aktrisa Faxriye Evjen bilan tanishgan.

Yulduzlarning ishqiy romantikasi o‘tkinchi sevgi emas, balki jiddiy munosabatga aylangan. Burak va Faxriye 2017-yilda turmush qurgan va ikki yildan so‘ng ularning to‘ng‘ich o‘g‘li Karan dunyoga kelgan.

Mehmet Gunsur va Katerina Mojio
“Muhtasham yuz yil”ning yana bir mashhur aktyori Mehmet Gunsur 15 yildan ortiq vaqt davomida italiyalik hujjatli filmlar kinorejissori Katerina Mojio bilan baxtli hayot kechirib kelmoqda. Aytishlaricha, Mehmet Katerinani birinchi ko‘rishdayoq sevib qolgan. Ular dunyoning turli burchaklaridan ekanliklari va turli xil dinlarga e’tiqod qilishlariga qaramay, darhol unga uylanishga qaror qilgan. Hatto Mojioning aktyordan 10 sm balandroq bo‘yi ham bunga to‘sqinlik qila olmagan.

Hozirda juftlik uch farzandni voyaga yetkazmoqda, ammo ular oilaviy fotosuratlarni ijtimoiy tarmoqlarda deyarli namoyish etmaydi. Ular aytganidek, baxt sukutni yaxshi ko‘radi, ularning turmushlari bunga yorqin misoldir.

Chag‘lar Ertug‘rul va Kayla Manukyan

Kino sohasida o‘zini sinab ko‘rishdan oldin Chag‘lar ko‘p yillar davomida model sifatida ishlagan, shuningdek, mexanik muhandis diplomini olgan. Ko‘rinishidan, Chag‘lar yulduzga aylanishini xayoliga ham keltirmagan. Ehtimol, shuning uchun ham u hali ommaga shaxsiy hayoti haqida gapirishga odatlanolmayotgandir. Shu sababli aktyorni ko‘pincha yolg‘iz deb hisoblashadi. Aslida u ko‘p yillardan beri stilist Kayla Manukyan bilan baxtli hayot kechirmoqda.
Ancha yillar avval Kayla Chag‘larni taniqli aktrisa Meryem Uzerli bilan bo‘lgan munosabati tufayli tashlab ketgani haqida mish-mishlar tarqalgan edi. Ammo aktyorning o‘zi bu gaplarni inkor etgan va muxlislariga u sevgilisini tark etmoqchi emasligini doimo takrorlaydi.
Kivanch Tatlilug‘ va Bashak Dizer

Kivanch Tatlilug‘ moda olamining go‘zaliga uylangan. Va bu ajablanarli emas, chunki uning o‘zi kino sohasida ishlashidan avval, 2002-yilda dunyoning eng yaxshi erkak modeli unvoniga sazovor bo‘lgan.
Ularning munosabatlari Kivanch 10 yildan beri munosabatda bo‘lgan “Dunyo go‘zali—2002” aktrisasi Azra Akin bilan ajralishganidan so‘ng boshlangan. Tatlilug‘ va Dizer 2016-yilda turmush qurishgan bo‘lsa-da, hali farzand ko‘rishga shoshilmayapti. Umuman olganda, Bashak bunday turmush o‘rtoq bilan qiynalishi turgan gap: uning kelishgan eri har doim boshqa aktrisalar bilan ishqiy sahnalarda rol o‘ynaydi. Ammo stilist rafiqasining aytishicha, u erini umuman rashk qilmaydi. Bunga ishonish qiyin, albatta.
Chag‘atay Ulusoy va Duygu Sarishin

Avvallari model bo‘lgan aktyor va bu sohada ko‘plab mukofotlarga sazovor bo‘lgan hamda jahon kinematografiyasining eng jozibali erkaklari reytingiga kiradi. Bunday kelishgan erkakning sevgilisi bo‘lish qiyin — ayniqsa, ayol ham muvaffaqiyatli erning soyasi emas, balki superyulduz bo‘lishni xohlasa.
Shuning uchun Chag‘atay va “Ichkarida” teleserialidagi hamkasbi (2016—2017) Duygu Sarishin o‘rtasidagi munosabatlar juda chigal. Ba’zida ular faqat do‘st ekanliklari haqida gapiradi, ba’zan esa sevishlarini tan olib, birga yashaydi. Ular ham bir necha bor ajralishga ulgurgan — masalan, Ulusoy Qo‘shma Shtatlarda karyerasini davom ettirish uchun ketganida.
Kerim Bursim va Xande Erchel

“Eshigimni taqillat” serialida ishbilarmon yigit va gulchi qiz obrazini gavdalantirgan aktyorlar haqiqiy hayotda ham bir-birlarini sevishlarini doim rad etib kelgan. Shunga qaramay, filmning yangi mavsumini suratga olishdan oldin Kerim va Xande birgalikda ta’tilga chiqdi va paparatsilardan yashirinishni uddalamoqda.

Balki, bu munosabatlar nikoh bilan mustahkamlanar! Bundan tashqari, muxlislar azaldan Kerimga baxt tilaydi. Uning bir necha marta filmdagi partnyorlari bilan bo‘lgan sevgi qissasi ijobiy yakun topmagan. Munosabatlar unashtiruvgacha borgan, ammo marosim bekor qilingan.